PROEN ดีดกลับ 7% โบรกมองธุรกิจโตมั่นคง กำไรปี 64 แตะ 53 ลบ.
PROEN ดีดกลับ 7% โบรกมองธุรกิจโตมั่นคง กำไรปี 64 แตะ 53 ลบ.
6 พ.ค. 2564

ผู้สื่อข่าวรายงานว่า ราคาหุ้น บริษัท โปรเอ็น คอร์ป จำกัด (มหาชน) หรือ PROEN ณ เวลา 11.32 น. อยู่ที่ระดับ 7.15 บาท บวก 0.45 บาท หรือ 6.72% สูงสุดที่ระดับ 7.30 บาท ต่ำสุดที่ระดับ 6.60 บาท ด้วยมูลค่าการซื้อขาย 106.62 ล้านบาท

ด้านบล.ฟินันเซีย ไซรัส ระบุในบทวิเคราะห์ คาดผลประกอบการ PROEN จะเติบโตอย่างมั่นคง โดยรายได้จากธุรกิจ ICT (Trading Business และ Telecom Services) จะมีการเติบโต CAGR (2564-67) 16.3% จากการใช้บริการที่เพิ่มขึ้นของลูกค้าเดิมโดยเฉพาะกลุ่มการีนา ประกอบกับ การ Cross Selling สู่บริการอื่น เช่น การให้บริการอินเตอร์เน็ตองค์กร ISP การจัดหา สินค้าโทรคมนาคม และการให้บริการ Cyber Security
ขณะที่รายได้จากธุรกิจรับเหมาในปี 2564-67 จะอยู่ในกรอบ 450-500 ล้านบาท ส่งผลให้อัตรากำไรขั้นต้นโดยรวมเพิ่มขึ้น ในขณะที่อัตราส่วน SG&amp;A to Sales ลดลงเหลือ 9.5% ในปี 2564 จาก 11.2% ในปี 2563 จากค่าที่ปรึกษาลดลง
ดังนั้นจึงคาดกำไรปี 2564-65 ที่ระดับ 53 ล้านบาท และ 81 ล้านบาท ตามลำดับ และมีอัตราการเติบโตของกำไรต่อหุ้น 30.6% CAGR ในช่วงปี 2564-67